**ДО**

**ОБЩИНСКИ СЪВЕТ**

**РУСE**

**ПРЕДЛОЖЕНИЕ**

**ОТ ПЕНЧО МИЛКОВ**

*Кмет на Община Русе*

**ОТНОСНО:** одобряване на споразумение между Община Русе и община Сливо поле по Процедура за предоставяне на безвъзмездна финансова помощ BG05M9OP001-2.101 “Патронажна грижа за възрастни хора и лица с увреждания – Компонент 3”, по Оперативна програма “Развитие на човешките ресурси” 2014-2020, необходимо за подаване на искане за сключване на допълнително споразумение

**УВАЖАЕМИ ОБЩИНСКИ СЪВЕТНИЦИ,**

В Община Русе постъпиха методически указания от ръководителя на Управляващия орган на ОП РЧР по кандидатстването, изпълнението и отчитането на дейности и разходи до общините – бенефициенти и техните партньори, изпълняващи договори по Компонент 2 на операцията.

На 22.07.2019 г. с ОПРР беше подписан Договор № BG05М9ОР001-2.040-0117-C01 за изпълнението на Проект “Патронажна грижа за възрастни хора и лица с увреждания в Община Русе и Община Сливо полe”, по операция BG05M9OP001-2.040 „Патронажна грижа за възрастни хора и лица с увреждания – Компонент 2”, по който Община Сливо поле е партньор на Община Русе.

Предоставянето на средства по Компонент 3 се извършва посредством искане за сключване на допълнително споразумение към договора, към което трябва да се приложи споразумение между кандидат и партньор, ако е имало такова по Компонент 2 на схемата.

По компонент 3 са допустими следните целеви групи:

• Възрастни хора над 65 г. с ограничения или в невъзможност за самообслужване;

• Хора с увреждания;

• Възрастни в риск. „Възрастен в риск” е лице, което е: - в зависимост от грижа, поради увреждане, неподвижност или невъзможност за водене на независим и самостоятелен живот; - в случай, че лицето или член на семейството му е поставено под карантина във връзка с COVID-19; - самотен/ни родител/и с дете/ца до 12 г., които са в невъзможност да оставят децата си сами.

Брой лица от целевите групи, които ще бъдат включени по проекта е 1000 лица за Община Русе и 100 за Община Сливо поле.

Съгласно Условията по настоящата процедура е необходимо, при подаване на искането за сключване на допълнителното споразумение, да се представи подписано Споразумение между Община Русе и Община Сливо поле.

Съгласно чл. 61, ал. 1 от Закона за местното самоуправление и местната администрация, общинското сътрудничество се осъществява на основата на подписано споразумение за сътрудничество, което се одобрява от съответните общински съвети.

Предвид гореизложеното и на основание чл. 63, ал. 2, т. 3 от Правилника за организацията и дейността на Общински съвет – Русе, неговите комисии и взаимодействието с общинска администрация, с оглед обществената значимост на въпроса, предлагам Общински съвет – Русе да приеме следното

**Р Е Ш Е Н И Е:**

На основание чл. 21, ал. 2 във връзка с ал. 1, т. 23, чл. 59, ал. 1 и чл. 61, ал. 1 от Закона за местното самоуправление и местната администрация общински съвет Русе

**РЕШИ :**

1. Одобрява споразумение между Община Русе и община Сливо поле по процедура BG05M9OP001-2.101 “Патронажна грижа за възрастни хора и лица с увреждания – Компонент 3”, по Оперативна програма “Развитие на човешките ресурси” 2014-2020.

**Приложение:**

1. Споразумение между Община Русе и община Сливо поле във връзка с подготовката и изпълнението напроект „Патронажна грижа за възрастни хора и лица с увреждания в Община Русе и Община Сливо поле“, по процедура BG05M9OP001-2.101 “Патронажна грижа за възрастни хора и лица с увреждания – Компонент 3”

**ВНОСИТЕЛ:**

**ПЕНЧО МИЛКОВ**

*Кмет на Община Русе*

**Съгласували:**

**ЕНЧО ЕНЧЕВ**

*Зам.-кмет „Хуманитарни дейности“*

**ЗЛАТОМИРА СТЕФАНОВА**

*Зам.-кмет „Икономика, инвестиции и собственост“*

**Никола Кибритев**

*Директор дирекция „Европейско развитие“*

**Соня Станчева**

*Директор дирекция „Правни дейности”*

**Катя Петрова**

*ЗА Директор дирекция „Здравни и социални дейности“*

**Асен Станчев**

*Началник отдел „Правно-нормативно обслужване“*

**Гюлвер Даудова**

*Старши юрисконсулт отдел ПНО*

Изготвил:

**Радостина Пейкова**

*Началник отдел „Общ. здраве“*